لبنان میں رمضان

لبنان میں رمضان المبارک روحانیت، ثقافت اور سماجی میل جول کا حسین امتزاج پیش کرتا ہے۔ اگرچہ لبنان ایک متنوع مذہبی معاشرہ ہے، مگر رمضان کے دوران پورا ماحول احترام اور ہم آہنگی کی فضا میں ڈھل جاتا ہے، خصوصاً دار الحکومت بیروت میں اس کی خاص رونق دیکھی جاتی ہے۔ یہ ملک اکثر تشدد اور جنگ سے متاثر رہا ہے، 2023ء سے جاری حماس، حزب اللہ اور اسرائیل تنازعات 2026ء کے بھی رمضان کے موقع پر اپنی ڈراؤنی چھاپ چھوڑ چکے ہیں۔ لبنان میں رمضان کے شروع ہونے کے ساتھ ہی عوام نے اس مقدس مہینے کو جاری سخت معاشی مشکلات اور اسرائیلی حملوں کے باوجود ایک امید اور یکجہتی کے جذبے کے ساتھ منانا شروع کیا ہے۔ لوگ روزہ رکھتے، افطار کرتے اور نمازیں ادا کرتے ہیں، جبکہ خاندان اور برادریاں مل کر رمضان کی روایتیں نبھا رہی ہیں۔ اس بحران کے باوجود لبنانی خاندان اپنے روزمرہ کے چیلنجز کے ساتھ ساتھ رمضان کی روحانی اہمیت اور باہمی تعاون کو برقرار رکھنے کی کوشش کر رہے ہیں، جو انھیں مشکل وقت میں ایک دوسرے کے ساتھ مضبوطی سے جوڑے رکھتا ہے۔

 مساجد 
رمضان کے آغاز کے ساتھ ہی مساجد آباد ہو جاتی ہیں، جہاں نمازِ تراویح، قرآنِ مجید کی تلاوت اور دروس کا اہتمام کیا جاتا ہے۔ لوگ سحر و افطار کے اوقات کی پابندی کرتے ہیں اور روحانی اصلاح پر توجہ دیتے ہیں۔ آخری عشرے میں عبادت کا جوش مزید بڑھ جاتا ہے۔

 سماجی ماحول اور پکوان 
لبنان میں رمضان کا مہینہ گھر والوں کے ساتھ اتحاد، خوشگوار کھانوں اور روایتی رسومات کے ارد گرد گھومتا ہے، جہاں خاندان اور دوست افطار کے کھانوں پر مل کر بیٹھتے ہیں اور شکر گزاری کا اظہار کرتے ہیں۔ رمضان سے پہلے کچھ لوگ ہلال چاند دیکھنے کے لیے ساحلوں یا پارکوں میں جاتے ہیں، جسے استبانات رمضان کی روایت کہا جاتا ہے اور افطار میں دال کا سوپ، جلاب ( جو اس خطے میں انگور کے شیرے اور گلاب کے پانی کا سرد مشروب) جیسے خاص پکوان پیش کیے جاتے ہیں۔ لبنانی کھانا عموماً تازہ تیار ہوتا ہے اور افطار میں شورو آغاز سے لے کر مکمل چار ڈشز تک شامل ہوتا ہے، جس میں سوپ، سلاد، مرکزی کھانا اور میٹھا ہوتا ہے اور رمضان کا سب سے یادگار حصہ خاندان کے ساتھ سحور یا افطار میں بیٹھ کر پرانی یادوں اور کہانیوں کا تبادلہ ہوتا ہے۔

 متنوع سماج کی رونق 
لبنان میں رمضان کو مختلف مذہبی اور سماجی طبقات کی مشترکہ خوشی کے طور پر دیکھا جاتا ہے، جہاں مسلمان اور غیر مسلمان دونوں اپنے اپنے انداز میں ماہِ صیام کی فضاء کا حصہ بنتے ہیں۔ اس ملک کی کثیرالطبقاتی (multi‑sectarian) سماجی ساخت کے باعث رمضان دیگر عرب ممالک سے مختلف ہے، کیونکہ یہاں کا معاشرہ مختلف ثقافتوں اور برادریوں کا حسین ملاپ ہے اور لوگ ایک دوسرے کی روایات کا احترام کرتے ہیں۔ بہت سے غیر مسلمان بھی رمضان کے اجتماعات، جیسے اگر صدراتی سطح پر منعقد افطار، میں شرکت کرتے ہیں اور افطار کی دعوتوں میں تمام برادریوں کے لوگ ساتھ بیٹھتے ہیں، اس طرح رواداری، آپس میں احترام اور ایک دوسرے کے تہواروں کا اشتراک لبنان میں رمضان کو سب کے لیے خوشگوار اور باہم مربوط بناتا ہے۔
رمضان کی راتوں میں بازار اور کیفے کھلے رہتے ہیں۔ لوگ چائے خانوں اور ساحلی علاقوں میں جمع ہو کر وقت گزارتے ہیں۔ بعض علاقوں میں روایتی مسحراتی بھی سحری سے قبل گلیوں میں گھوم کر لوگوں کو جگاتا ہے، جو اس قدیم روایت کو زندہ رکھے ہوئے ہے۔

معاشی مشکلات کے باوجود لبنانی عوام رمضان کو صبر، سخاوت اور باہمی تعاون کے جذبے کے ساتھ مناتے ہیں۔ یہ مہینہ نہ صرف عبادت بلکہ سماجی یکجہتی اور ثقافتی شناخت کو مضبوط بنانے کا ذریعہ بھی ہے۔

 حوالہ جات 

زمرہ:رمضان بلحاظ ملک